עם כל הכבוד למלכה אליזבת (ֿויש כבוד), המלכה הכי סטייל בעולם כיום היא לטיסיה, מלכת ספרד, שגורמת ל-47 להיראות כמו הגיל הכי מצודד על הסקאלה, עם שילובים של פריטי יוקרה לצד פריטים מרשתות גדולות, כשהחוט המקשר הוא אחד: השיק המדוייק והאצילי שלה. עכשיו לטיסיה שוב עושה לנו נעים בעיניים עם שמלה של לייבל אהוב ופופולרי: COS.
המלכה הצטרפה לבעלה, המלך פליפה, לטקס הענקת פרסי המדע במוזיאון הפראדו במדריד, והזכירה לנו ששחור לעולם לא יוצא מהאופנה, וששמלה שחורה קטנה ומדוייקת היא לפעמים עולם ומלואו. קשה לזכור מתי נראתה לטיסיה כל כך יפה, ונחמד שזה קורה לה בלוק שכל אחת יכולה לשים עליו את היד, למרות שמעט נשים יוכלו לגרום לשמלה צמודה כל כך להיראות ככה.
מדובר בשמלה שמחירה בארץ 495 שקלים, ארוכה, בעלת שרוולים ארוכים, ועם צווארון א-סימטרי שמעניק לה תחכום בנוסח הלייבל השבדי. את הטאץ׳ האישי והעוצמתי נתנה לטיסה לשמלה בעזרת עור שחור: חגורה שהידקה את השמלה לגופה הצנום עוד יותר והדגישה את צלליתה הארוכה, ומגפי עור גבוהים-גבוהים, עד הירך, של סטיב מאדן.
עגילי חישוק קטנים וכסופים בעיצובם של בולגארי נצצו על אוזניה. על האצבע ענדה לטיסיה את אחת הטבעות האהובות עליה, טבעת זהב מיוחדת בעיצובה של קארן חלאם. השמלה המוצלחת כבר סולד אאוט באתר של COS, בעקבות הפרסומת הבינלאומית הסופר מוצלחת, אבל המלאי צפוי להתחדש.
לטיסיה נראית בשיא, גם לחוד וגם בזוג. לכבוד ולנטיינז דיי פורסמו בתקשורת תמונות של המלך והמלכה בטיול רשמי לפארק לאומי בספרד, במהלכו החזיקו ידיים, התחבקו והביטו אחד בשניה באופן שאינו משתמע לשתי פנים, וכאילו שעשרות מצלמות אינן מופנות לעברם. ואולי באר הנעורים ממנה היא שותה עשויה בכלל מאהבה.
אשה יפה בהחלט.
ווט'ס דפנטלי?? הוא איז איט?ווט דיד יו מין?
מה היא לא אוכלת כלום?!
מאלפת תמיד יפה!!!